Poročilo o izvajanju državne javne službe pooblaščenih muzejev v letu 2023


Poleg muzejev, katerih ustanoviteljica je Republika Slovenija, državno javno službo izvajajo tudi muzeji, ki so za to nalogo pridobili pooblastilo. Pooblaščenih muzejev je 37[footnoteRef:1], med njimi so jih 36 ustanovile lokalne skupnosti,[footnoteRef:2] en muzej pa je zasebni.  [1:  Pooblaščeni muzeji so: Posavski muzej Brežice, Pokrajinski muzej Celje, Muzej novejše zgodovine Celje, Mestni muzej Idrija, Gornjesavski muzej Jesenice, Medobčinski muzej Kamnik, Pokrajinski muzej Kočevje, Pokrajinski muzej Koper, Gorenjski muzej Kranj, MGML  Muzej narodne osvoboditve Maribor, Pokrajinski muzej Maribor, Belokranjski muzej Metlika, Pomurski muzej Murska Sobota, Goriški muzej Kromberk - Nova Gorica, Dolenjski muzej, Pomorski muzej "Sergej Mašera" Piran, Park vojaške zgodovine Pivka, Zavod Znanje Postojna,  Pokrajinski muzej Ptuj-Ormož, Muzeji radovljiške občine, Rokodelski center Ribnica, Koroški pokrajinski muzej, Loški muzej Škofja Loka, Tolminski muzej, Zasavski muzej Trbovlje, Tržiški muzej, Muzej Velenje, Pilonova galerija, Ajdovščina, Galerija Božidar Jakac, Galerija-muzej Lendava, MGLC , Umetnostna galerija Maribor, Galerija Murska Sobota, Obalne galerije Piran, Koroška galerija likovnih umetnosti in Kobariški muzej d.o.o.  Velika večina muzejev (razen treh) skrbi tudi za dislocirane enote in zbirke na dislociranih krajih, ki jih je skupaj 123.]  [2:  Javni zavod, katerega ustanoviteljica je vsaj ena občina. ] 


Po letu 2022, ko so se muzeji uspešno vrnili v stanje pred pandemijo, je bilo v letu 2023 pričakovano nadaljevanje aktivnosti in projektov v smeri preseganja rezultatov iz preteklega leta. Muzeji so nadaljevali s prenovami stalnih postavitev, urejanjem depojev in promocijskimi akcijami kot je Naprej v preteklost. Več muzejev je obeležilo pomembne obletnice delovanja: Pokrajinski muzej Ptuj – Ormož 130 let, Pokrajinski muzej Maribor 120 let, Medobčinski muzej Kamnik 130 let Sadnikarjevega muzeja, Partizanska bolnica Franja 80 let, Mestni muzej Idrija, Gorenjski muzej in Pokrajinski muzej Kočevje 70 let, Muzeji radovljiške občine 60 let in Pilonova galerija Ajdovščina 50 let. V drugi polovici leta so širše območje države žal prizadele katastrofalne vremenske razmere, predvsem huda neurja in obsežne avgustovske poplave. Največ škode so zaradi posledic poplav utrpeli Koroški pokrajinski muzej, posredno tudi Koroška galerija, Mestni muzej Idrija – Idrijska rudarska hiša, zbirka Medobčinskega muzeja Kamnik v Trzinu in Muzej talcev v Begunjah. Posledice neurja z vetrolomom so katastrofalno prizadele Partizansko bolnico Franja, ki nosi znak ZED. Delo je sicer potekalo v načrtovanih okvirih. 

V nadaljevanju so podrobneje obravnavana področja muzejskega dela z gradivom in obiskovalci, predstavljanje dediščine javnosti, zaposleni in financiranje. 

Delo z gradivom

Tendenca h kompleksni ureditvi gradiva hkrati z reševanjem problematike depojev se v muzejih krepi. K temu močno prispeva tudi samoorganizacija muzejske stroke, ki s projektom Re-org spodbuja muzeje, da z manj sredstvi organizirajo depojske prostore na optimalen način. 

Dokumentacija se približuje posodobljeni ureditvi v vseh muzejih. 8 muzejev ima celotno gradivo digitalno inventarizirano, med njimi je 5 galerij. Terensko delo je potekalo v običajnem obsegu. Konec leta 2023 je bilo v akcesiji skupno 493.467 enot in novo inventariziranih 32.566 enot, torej povprečno 904 na muzej, kar je bistveno manj kot v preteklem letu. Takšen rezultat lahko pripišemo dejstvu, da je v obdobju 2020 – 2022 potekal večji obseg inventarizacije in reinventarizacije kot prioritetne aktivnosti. 

Ministrstvo je podprlo 19 projektov digitalizacije: 3 sklopi AV gradiv, 5 sklopov fotografskega gradiva, diateka, 2 sklopi različnih gradiv, arheološka dokumentacija, prezentacija delovanja tehniškega eksponata, vektorizacija risb, 2 sklopa eksponatov in interaktivna predstavitev razvoja objekta. 

Muzeji postopoma, v sodelovanju z ustanovitelji pristopajo k urejanju obstoječih in zagotavljanju novih depojskih površin. Največji depojski projekt se je odvijal za potrebe Pomurskega muzeja v Murski Soboti. Z investicijo občine in dodatno podporo MK za izvajanje aktivnosti ob selitvi so bili sanirani povsem dotrajani prostori obstoječega depoja in urejeno ter preventivno konservirano gradivo v njem. S tem je za daljše obdobje rešena problematika shranjevanja gradiva, tudi arheološkega. Lani največji depojski projekt na Koroškem se je ob poplavah izkazal kot neustrezna, potencialno nevarna lokacija. 

Z donacijami in odkupi predmetov kulturne dediščine so zbirke 32 muzejev bogatejše za 4.586[footnoteRef:3] enot, med katerimi 323 enot predstavljajo dela sodobnih likovnih umetnikov. Iz sredstev ministrstva je bil za 15 pooblaščenih muzejev realiziran odkup 53 enot v skupni višini 291.752 EUR. Veliko večino odkupov predstavljajo likovna dela: 68 slik, risb in grafik, 7 skulptur in objektov, 11 fotografij, AV posnetek, grafična mapa in zbirka grafik. Poleg teh je bilo odkupljenih 7 kulturno zgodovinskih predmetov in ena zbirka, 3 zbirke različnega gradiva in ena zapuščina.  [3:  Enota je lahko posamezen predmet ali zbirka predmetov.] 


Seznam odkupov iz sredstev ministrstva:

	muzej
	predmet

	Posavski muzej Brežice
	Franjo Stiplovšek, Pavel, 1924, o/pl.,74x119 cm

	
	Franjo Stiplovšek, Portret Marka, ok.1930, o/pl., 113x91 cm

	Muzej novejše zgodovine Celje
	Džuboks Rock-Ola, 1978, 15cmx90

	Gornjesavski muzej Jesenice
	Leopold Hočevar – Hoči, Industrijska pokrajina, 1971, o/pl., 50x70 cm

	Pokrajinski muzej Kočevje
	Aprilija Lužar, Avtoportret, 2001, 161x113,5 cm

	Muzej in galerije mesta Ljubljane
	svečnika, Samassa, 1866-1892, medenina

	
	Srebrna čaša, 13/14.stol., grajski kompleks Jeterbenk pri Medvodah, tolčeno srebro, v 11,5 cm, m 98 g

	
	Herman Pivk, LW1, 1993/2006, č-b analogna fotografija, 106x100 cm

	
	Aleksander Kaiser, veduta Ljubljane, ok. 1858, tonirana, ročno kolorirana fotografija, 32x42 cm

	
	Pohištvo in drobni predmeti iz zbirke slikarja Ferda Vesela

	
	Goran Bertok, Lakota, 2019, 5 barvnih fotografij 120x80x5 cm

	
	Gašper Capuder, Brez naslova (tihožitje), 2018, akril/pl., 100x150 cm

	Muzej narodne osvoboditve Maribor
	Zasebna zbirka Srečko Šneberger: Koledar K&R. Ježek 1926, katalog tovarniške zaloge suknenega blaga, delnica Drava št. 789, pola z reklamnimi nalepkami tovarne Swaty, tiskana pola z znaki Veležganjarne Šentilj, papirnati tasi delikatese O.Erblich, reklamni letak Unio, reklama tovarne Franck, 4 plakati zimskih OI 1984, zbirka voščilnic,....

	
	Zbirka 17 pisem in dopisnic, taborišče za prisilne delavce Lager Murfeld, Liebenau pri Gradcu 

	Pomorski muzej Sergej Mašera Piran
	Franko Miklavčič, ladijska modela trabakole Adria in šambeka Indiscret

	Pokrajinski muzej Ptuj-Ormož
	Jan Oeltjen, Rečna obala, 1927, o/pl., 92,5x135 cm

	
	Jan Oeltjen, Avtoportret s paleto, 1953, o/pl., 50x42,5 cm

	
	Elza Oeltjen Kasimir, Avtoportret z Janom in Silvijo, 20. leta 20. stoletja, o/pl., 50x63 cm

	
	Elza Oeltjen Kasimir, Silvija, 1931, o/lesonit, 58x47 cm 

	
	Elza Oeltjen Kasimir, Ptujski grad – zahodni stolp, 1922, olje/platno, 44 x 42,5 cm, 

	
	Klavijolina (Ludvik Bajde), Tvornica klavijolin Bajde&Komp., Ljubljana, 1911-13

	Rokodelski center Ribnica
	PLATEAURESIDUE, Terra ignota, 2021, video, 41'30'', mp4, 1920x1080p

	
	Foto arhiv Draga Moharja, zbirka fotografij in videoposnetkov Ribnice, Sodražice in Loškega potoka, 1962-2009

	Tolminski muzej
	Gregor Maver, objekt iz serije Rajske ptice, raku, oksid.žganje, post-redukcij, 32x32x22 cm

	
	Rudi Skočir, 3 slike z upodobitvijo Krna, 1982, o/pl  123 cm x 98 cm

	Galerija Božidar Jakac
	Maksim Sedej - 14 lesorezov iz 2 grafičnih map

	
	Ivan Čargo, risbe, avtoportret, del iz Podbevškove zapuščine,…

	
	Ivan Čargo, Hiše v Beogradu, 1936, o/pl., 56,7x68,5 cm

	
	Damijan Kracina, Labod, 2013, skulptura 77x82x73 cm in X-Ray labod, risba 100x130x17 cm

	MGLC
	zasebna zbirka Kržišnik: 17 grafičnih listov

	
	Zbirka sitotiskov Zmaga Jeraja

	
	David Hockney, I say They Are (mapa The Blue Guitar), 1977, barvna jedkanica, 45.4x52.3 cm

	Umetnostna galerija Maribor
	Karmen Čorak, Krhkost bivanja, (3 foto), 2010-2018, digit.foto/papir, bombaž, 60x40 cm

	
	Frančišek Smerdu: Dekle s prtom, 1948, bron, 21 cm in Sedeča, ok.1940, bron, 16,5cm

	
	Elda Piščanec, Deček iz Tunisa, 1929, o/pl., 58x45 cm in Lilije v vrtu, 1931, o/pl.,60x40 cm

	
	Matija Bobičič, 2021-2023,  akril, oglje/negrundirano pl., Kong, 120x100 cm, Pujszila, 120x100 cm, Obuti maček, 120x108 cm

	
	Jože Slak Đoka, Avtoportret s strunami, 1981, akril/les, 125x135 cm

	
	Samuel Grajfoner, Brez naslova (2 grafiki iz ciklusa Nič), 2021, gravura/papir, 135x205 cm

	
	Tanja Verlak, Human Condition (diptih), 2021, fotografija/srebrobromidni papir, 210x86 cm

	Obalne galerije Piran
	Primož Bizjak, Antro del Corchia (Carrara), iz serije Alpi Apuane, 2015, inject print/pleksi, 150x188 cm, 2/5 + 2 AP

	
	Nemanja Cvijanović, Do not fuck with social democracy, 2011, labda tisk/ aluminij, 2/3+2AP, 320,170x20 cm

	Koroška galerija likovnih umetnosti
	Maja Pučl, Srce, 2018, volna/platno, 205x200 cm

	
	Aleksij Kobal, Topologija gorskega jezera, 2017, o/pl, 150x300 cm

	
	Štefan Marflak, Nekega lepega dne, 1993, o/pl lesorez, 234x185 cm

	
	Matej Čepin, Sreda, ko so palčki zlobni, 2019, smola in o/pl., 230x191 cm

	
	Anja Jerčič Jakob, Plevel IV, 2020, j.temp. in o/pl, 195x260 cm

	
	Franc Berneker, Portret Radivoja Peterlina-Petruške, ok.1930, bron, 22 cm

	
	Jože Tisnikar, Sedmina, 1964, o/pl., 94x109 cm 

	
	Tina Dobrajc, David Bowie I love you since I was six, 2021, akril, nit/pl., 115x185 cm

	
	Jože Šubic, Opazovalka lune, 2017, keramika, 40x130x42 cm

	
	Uroš Weinberger, Air One Ground Zero, 2018, o/pl., 204x272 cm

	
	Mito Gegič, Karneval, 2018, akril, maskirni trak/platno, 252x152cm

	
	Tobias Putrih, Industrija jekla_kompozicija1, 2022, jeklo, 120x80x94 cm




Skrb za gradivo vključuje tudi konserviranje in restavriranje predmetov. Vsi večji pokrajinski muzeji imajo urejene delavnice in zaposlene strokovnjake za restavratorske posege. Del muzejev ima prirejene delavnice za omejen obseg dela, prednostno preventivno konservacijo in preprostejše restavratorske posege, 16 muzejev pa nima zaposlene osebe s področja konserviranja-restavriranja in mora za vsak poseg na predmetih poiskati rešitev v katerem od drugih muzejev ali pri usposobljenih zasebnih restavratorjih. Število konserviranih in restavriranih predmetov se je vrnilo v stanje pred pandemijo, torej okoli 9.500 konserviranih in 1.500 restavriranih v lastni delavnici ter 870 konserviranih in 140 restavriranih izven lastne delavnice. Število restavriranih predmetov za zunanje naročnike ostaja med 120 in 130. 

Proučevanje gradiva obsega strokovne aktivnosti v lastnem in drugih muzejih, arhivih, knjižnicah, raziskovalnih institucijah,… za potrebe razstav, simpozijev, konferenc, izpopolnjevanj, pomoči dijakom in študentom, drugih projektov itd. Rezultati so javnosti predstavljeni na razstavah, predavanjih, vodstvih, delavnicah in v publikacijah. V letu 2023 je bilo izdanih 135 katalogov, kar je nekaj več kot leto prej. Strokovni delavci so proučevanje usmerili v načrtovane tematike bodočih razstav. 

Muzeji s pooblastilom za izvajanje državne javne službe na področju arheologije so pristojni za prevzemanje arhivov arheoloških najdišč. Zaradi zaostankov pri urejanju po prevzemanju velikih količin gradiva iz arheoloških raziskav, ministrstvo del sredstev namenja urejanju gradiva z najdišč, prednostno iz obdobja pred letom 2013, ko priprava gradiva za predajo muzeju s strani izvajalcev izkopavanj še ni bila ustrezno urejena. Izjeme po letu 2013 so upoštevane v primerih obsežne količine gradiva, ki močno presega povprečje. V letu 2023 je ministrstvo muzejem, ki so v okviru neposrednega poziva zaprosili za sredstva, sofinanciralo obdelavo praviloma enega najdišča. Obdelanih je bilo 14 arhivov arheoloških najdišč, za obdelavo je ministrstvo namenilo 49.500 EUR. 

	muzej
	najdišče

	Posavski muzej Brežice
	Drnovo 2, 2003

	Pokrajinski muzej Celje
	Poznoantične naselbine: Rudna pri Rudnici, Svete gore nad Bistrico ob Sotli, Gornji Razbor, Vranja peč, Gradišče nad Dobrno, Gradišče Gornji grad, Gradec pri Prapretnem, Stražnik nad Rimskimi toplicami in Vipota

	Pokrajinski muzej Koper
	Koper - Rektorat

	
	Rodik (Ajdovščina) - pod jezerom

	Gorenjski muzej Kranj
	Kranj, Tomšičeva ul. 2006 in 2007

	MGML
	Ljubljana-Njegoševa cesta

	Belokranjski muzej Metlika
	Rosalnice-Štefaničeva njiva 1976

	Goriški muzej
	Tolmin-prazgodovinsko grobišče

	Dolenjski muzej
	Kapiteljska njiva

	Pomorski muzej Piran
	Predloka

	
	Fizine

	Notranjski muzej Postojna
	Cerknica – Arheološko najdišče Svinja gorica, EŠD 10911 (območje Cerknica – Vrtec)  

	Koroški pokrajinski muzej
	Ravne na Koroškem-Dvorec Javornik

	Tolminski muzej
	Kobarid - Tonovcov grad





Predstavljanje dediščine javnosti

Načrtovan razstavni program je bil pretežno realiziran, z nekaterimi posameznimi zamiki realizacije v leto 2024, ki večinoma nastajajo zaradi odsotnosti nosilcev projektov ali pa so povezani z investicijami in zamikom gradbenih ter obrtniških del. Največji investicijski projekt, Fotohišo Pelikan, ki je enota Muzeja novejše zgodovine Celje, so v letu 2023 pretežno dokončali, da bo pripravljena za otvoritev v letu 2024. Park vojaške zgodovine Pivka je po pridobitvi šifrirane naprave Enigma v letu 2022 načrtovano razstavo Arzenal dediščine zmenjal za obširnejšo in bolj poglobljeno razstavo o Enigmi, s katero je dosegel velik interes pri publiki. 

Na osrednjem mednarodnem dogodku, Frankfurtskem knjižnem sejmu, so se slovenski muzeji z arheološkimi zbirkami povezali in predstavili s skupno arheološko razstava Čivki iz preteklosti. Hkrati je bil v organizaciji Pokrajinskega muzeja Celje predstavljen knjižni opus Alme Karlin. Najpomembnejši mednarodni projekt pri nas je bil 35. mednarodni grafični bienale v organizaciji MGLC. 

Z medinstitucionalnim projektom Ženske zgodbe so sodelujoči muzeji nadaljevali gostovanja po Sloveniji in tujini. Pokrajinski muzej Koper je začel cikel razstav Vidne in nevidne ženske Istre, v sodelovanju Koroškega pokrajinskega muzeja in Koroške galerije se je odvil Trienale rokodelstva in obrti. Posavski muzej Brežice, Galerija Božidar Jakac in s temo povezani hrvaški muzeji so obeležili 450 letnico velikega kmečkega upora in za projekt prejeli priznanje hrvaškega ICOM. Galerija Božidar Jakac in Obalne galerije Piran sta se povezali pri izvedbi mednarodnega kiparskega simpozija Forma viva. v Galeriji Božidar Jakac je izstopala razstava ob 150 letnici Nadežde Petrovič, v Umetnostni galeriji Maribor Jokati je okej in Jože Brumen in v Koroški galeriji Glasba pred in za objektom.

Z obširno prenovo stalnih razstav sta nadaljevala Belokranjski in Pomurski muzej. Koroški pokrajinski muzej se je odločil za stalno postavitev Sokličeve zbirke in Loški muzej za Tavčarjevo knjižnico.


Odmevna in tudi z Valvasorjevim odličjem nagrajena lastna občasna razstava Enigma v Parku vojaške zgodovine Pivka je šifrirno napravo pospremila na bodoči stalno razstavo. Obletnice pomembnih ustvarjalcev so z razstavami pospremili Pokrajinski muzej Koper za Ksenijo Vidali, Pokrajinski muzej Kočevje za Milana Butino in Koroški pokrajinski muzej za Prežihovega Voranca. Muzej novejše zgodovine Celje se je z razstavnim projektom Stran pa ne bomo metal posvetil aktualni temi trajnosti. Podobno aktualizirano temo spolov je predstavil MGML na razstavi Slovenske umetnice v obdobju 1850–1950 in Muzej Velenje o vasi Gaberke, ki je izginila. Dolenjski muzej je na arheološki razstavi obravnaval še vedno misteriozno bronasto dobo, Notranjski muzej se je posvetil za svoje območje delovanja značilni zgodovini rock glasbe, Loški muzej je iz svojih zbirk predstavil Dolgo 19. stoletje, Tolminski muzej nadaljuje z obravnavo posoškega gospodarstva, Galerija Murska Sobota je iz svojih zbirk in zbirk Galerije-muzeja Lendava predstavila grafični opus Štefana Galiča, Koroška galerija pa Podobe narave.



Ob poplavah se je zgodil tudi presenetljiv primer. Narasla Mura je naplavila 11 metrski deblak iz 16. stol. Po analizah je bilo ugotovljeno, da se je les v 500 letih oplemenitil z zlatom. Ministrstvo je dvig deblaka in analize tudi finančno podprlo. Manj sreče je imela Galerija Miklova hiša, ki deluje v okviru Rokodelskega centra Ribnica, in jo je močno poškodoval izliv vode iz hidranta. Ministrstvo v takšnem primeru ne more pomagati s sredstvi, ker so investicije, investicijsko vzdrževanje in nakup opreme strošek ustanovitelja, javnemu zavodu pa je pomagalo s kritjem stroškov odškodnine lastnici umetniških del, ki so bila razstavljena v galeriji.




Delo z obiskovalci

Eden osrednjih ciljev muzeja je obiskovalce pritegniti k ogledu zbirk, razstav in udeležbi na spremljevalnih programih. Spletne vsebine so pretežno podporne in ne morejo nadomestiti muzejske izkušnje kot jo ponujajo ogledi razstav, vodstva, delavnice in druge oblike fizičnega stika z muzejskimi vsebinami. 

Število novih pedagoških programov, andragoških programov in programov za družine se je v saki od navedenih kategorij povečalo za skoraj četrtino. 

Dostopnost gradiva se zagotavlja tudi z objavami na spletu, predvsem pa so družbena omrežja prostor popularizacije programov in dogodkov. Ta običajni prvi stik z obiskovalcem se je v primerjavi s preteklim letom podvojil. 

Prošnje za dostop posameznikov do dokumentacije o predmetih oz. gradivu je prejela večina muzejev. Tri četrtine muzejev ima urejene knjižnice, dostopne zunanjim uporabnikom. Število uporabnikov v knjižnicah se je v primerjavi s preteklim letom povečalo za četrtino, število uporabnikov v dokumentaciji pa ostaja na enaki ravni. 

Podatek o številu vseh obiskovalcev je pridobljen na podlagi števila izdanih vstopnic in ocene obiska ob otvoritvah in dneh prostega vstopa. Popularizacija programov ob izbranih dneh, ko je vstop prost, privabi številno publiko, ki se vrača ob manj obiskanih terminih na bolj umirjen ogled razstav. Dnevi prostega vstopa: 8. februar, 18. maj – mednarodni dan muzejev, Poletna muzejska noč na junijsko soboto, 3. december – Ta veseli dan kulture in ena nedelja v mesecu, so običajno zelo dobro obiskani. Povprečna cena vstopnice ostaja enaka, 4 EUR. 



Trend celotnega obiska se rahlo zvišuje, strmo pa je narasel obisk spletnih strani. Število plačanih vstopov je v primerjavi z lanskim letom rahlo upadlo, vendar še vedno presega leto 2019. 














V primerjavi s preteklim obdobjem je v letu 2023 opazen porast obiska pedagoških programov in tujcev. Verjetno obstaja povezava med večjim številom novih pedagoških programov in povečanim obiskom, povečan obisk tujcev pa lahko povezujemo tudi s povečano turistično promocijo in prepoznavnostjo Slovenije in vključevanjem muzejev v ponudbo. 









Zaposleni

Muzeji pridobivajo sredstva za plače zaposlenih iz proračuna ministrstva, občinskih proračunov, iz naslova javnih del, projektno in tudi iz lastnih sredstev. V letu 2023 ministrstvo ni zagotovilo dodatnih zaposlitev, ustanovitelji pa so zagotovili sredstva za 9 dodatnih zaposlitev. Število vseh zaposlenih v muzejih se postopoma viša. Predvsem nastajajo potrebe po dodatnih delovnih mestih za delo s publiko. 

Ministrstvo ne zagotavlja sredstev za povečane obremenitve, ki nastajajo ob prevzemanju novih prostorskih in programskih obveznosti kot jih načrtujejo ustanovitelji. Z nižanjem splošne stopnje brezposelnosti javna dela pogosto predstavljajo le zasilno premostitveno rešitev, ker večina kadrov, potencialno zanimivih in primernih za delo v muzeju, poišče stalno zaposlitev.




Za zagotavljanje delovanja in dostopnosti muzejev muzeji iščejo različne možnosti in vire financiranja. V primerjavi z lanskim letom so bistveno višjo podporo izkazali ustanovitelji. Projektno zaposlena je bila le ena oseba. 











Opazen je porast števila zaposlenih v skoraj vseh kategorijah, vendar je v primerjavi z lanskim letom upadlo število strokovnega kadra v korist podpornega, zlasti na področju promocije in komuniciranja s publiko. Povprečna starost vseh zaposlenih se je znižala za nekaj desetink, starost strokovnega kadra pa letos presegla 48 let.   





Sofinanciranje

Pooblaščeni muzeji sredstva za svoje delovanje pridobivajo iz različnih virov: državnega proračuna, proračunov občin, projektno iz sredstev EU ter lastnih prihodkov iz izvajanja javne službe in tržne dejavnosti.



Delež sofinanciranja iz sredstev državnega proračuna se giblje v konstantnih okvirih okoli 60 %, občinskih okoli 28 % in lastnih sredstev okoli 12 %. Razmerje deleža sredstev iz občinskega proračuna in lastnih sredstev lahko rahlo variira glede na višino lastnega prihodka muzeja. 






Za izvajanje državne javne službe je ministrstvo zagotovilo sredstva v višini 19.112.847 EUR.[footnoteRef:4] Večina sredstev je porabljenih za plače, vključujoč regres, odpravnine, jubilejne nagrade in redno delovno uspešnost. Vsakoletno povišanje sredstev za plače nastaja zaradi zakonskih obveznosti iz napredovanj. Splošni stroški delovanja se indeksirajo.  [4:  Sredstva za investicijsko vzdrževanje kulturnih spomenikov je ministrstvo zagotovilo Pokrajinskemu muzeju Ptuj – Ormož in Galeriji Božidar Jakac, ki imata prostore v spomeniških kompleksih v lasti Republike Slovenije in sta hkrati tudi upravljavca objektov.] 


Programski stroški so razdeljeni v dva sklopa. Programski I. sklop je izračunan kot povprečje porabe sredstev za strokovno delo enega zaposlenega v višini 2.600 EUR. Sredstva programskega II. sklopa so namenjena realizaciji razstav in drugih projektov, muzejem pa se dodeljujejo po predhodni obravnavi na pristojni strokovni komisiji. Za posamezni muzej je programski II. sklop variabilen in lahko v letih močno niha, odvisno od kakovosti prijavljenega programa primerljivo z ostalimi muzeji. Za program nekaterih muzejev so dodeljena dodatna sredstva, prednostno za stroške večjega obsega konserviranja in restavriranja ter urejanja depojev. 

Muzeji lahko del sredstev pridobijo še za odkupe predmetov za dopolnitev muzejskih zbirk, obdelavo arhivov arheoloških najdišč, za nekatere posebne projekte ali naloge in od 2021 tudi za digitalizacijo. Predloge odkupov predmetov kulturne dediščine presoja pristojna strokovna komisija in glede na pomembnost, kakovost in smotrnost posameznega odkupa pripravi seznam predlogov. Muzeji lahko od 2021 sredstva za odkupe črpajo tudi po ZZSDNPK[footnoteRef:5], kar bistveno izboljšuje možnosti. Pooblaščeni muzeji so realizirali odkupe v skupni višini 291.752 EUR, kar predstavlja 44 % vseh sredstev za odkupe.  [5:  Zakon o zagotavljanju sredstev za določene nujne programe Republike Slovenije v kulturi (Uradni list RS, št. 73/19)] 


Višina sredstev za obdelavo arhivov arheoloških najdišč se je zvišala za 2.000 EUR, na 57.000 EUR in vključuje tudi monitoring depozitorija za moker les na Verdu pri Vrhniki, ki ga upravlja Muzej in galerije mesta Ljubljane. V primerjavi z lanskim letom je bilo za digitalizacijo zagotovljenih skupno 18.000 EUR manj, vendar so bila vsa sredstva v višini 60.000 EUR dodeljena s proračunskih postavk za digitalizacijo, kar pomeni 22.000 EUR več v proračunu za ta namen. 

Ustanoviteljice 35 pooblaščenih muzejev so občine, večinoma sedežna občina, 8 muzejev pa sta ustanovili dve ali več občin. ZVKD-1[footnoteRef:6] nalaga finančne obveznosti ustanovitelju, ministrstvu in muzeju. Ministrstvo financira izvajanje državne javne službe na območju vseh občin v Republiki Sloveniji, posameznemu muzeju pa skladno s pooblastilom na območju tistih občin, za katere je pristojen in v obsegu, določenem v pogodbi. Če občina ni ustanoviteljica muzeja, je prav tako obvezna plačevati stroške izvajanja lokalne javne službe ali pa projektnih nalog, ki jih na njenem območju ali zanjo izvaja muzej. Razmerje, obveznosti in višino financiranja v tem primeru uredi pogodbeno z muzejem. Po 93. členu ZVKD-1 delež sredstev državnega proračuna ne sme presegati 80 % celotnega proračuna muzeja. Predpisi ne določajo obveznega deleža iz občinskih proračunov, povsem zmotno pa je mnenje nekaterih ustanoviteljev, da bi država v proračunu morala vsakemu muzeju zagotavljati 80% sredstev. Večina muzejev izvaja bistveno večji delež lokalne javne službe varstva, kot ima zagotovljenih sredstev v občinskih proračunih.  [6:  Zakon o varstvu kulturne dediščine (Uradni list RS, št. 16/2008, 123/2008, 8/2011, 30/2011, Odl.US: U-l.297/08-19, 90/2012, 111/2013, 32/16)] 


Občine zagotavljajo sredstva za stroške dela 153,8 zaposlenih. Večino sredstev iz občinskih proračunov prispevajo občine ustanoviteljice oz. sedežne občine. Ostale občine prispevajo povprečno 3,9 % sredstev občinskih proračunov. Ustanovitelji podpirajo predvsem projekte in programe lokalne javne službe, del splošnih stroškov delovanja in investicijsko vzdrževanje objektov.[footnoteRef:7]  [7:  Investicijski transferji v vzdrževanje in obnovo objektov v lasti občin niso vključeni v financiranje javne službe. Enako velja za sredstva državnega proračuna za nepremičnine v lasti RS.] 




Delež sredstev občinskega proračuna v celotnem proračunu muzeja (v %):

	Tržiški muzej 
	84
	
	Koroška galerija likovnih umetnosti
	24

	Gornjesavski muzej Jesenice
	64
	
	Belokranjski muzej Metlika
	23

	Galerija muzej Lendava
	64
	
	Medobčinski muzej Kamnik
	21

	Muzej in galerije mesta Ljubljane
	59
	
	Mestni muzej Idrija
	21

	Mednarodni grafični likovni center
	57
	
	Dolenjski muzej Novo mesto
	21

	Rokodelski center  Ribnica
	55
	
	Muzej narodne osvoboditve Maribor
	20

	Muzej Velenje
	45
	
	Umetnostna galerija Maribor
	20

	Tolminski muzej
	40
	
	Goriški muzej Nova Gorica
	19

	Pokrajinski muzej Kočevje
	38
	
	Galerija Murska Sobota
	19

	Posavski muzej Brežice
	37
	
	Muzej novejše zgodovine Celje
	19

	Pilonova galerija, Ajdovščina
	32
	
	Pokrajinski muzej Koper
	17

	Zavod Znanje Postojna
	32
	
	Pomurski muzej Murska Sobota
	13

	Muzeji radovljiške občine 
	31
	
	Pokrajinski muzej Ptuj-Ormož
	13

	Gorenjski muzej Kranj
	31
	
	Pomorski muzej Sergej Mašera Piran
	12

	Koroški pokrajinski muzej
	26
	
	Pokrajinski muzej Maribor
	11

	Obalne galerije Piran
	26
	
	Pokrajinski muzej Celje
	10

	Loški muzej Škofja Loka
	25
	
	Galerija Božidar Jakac Kostanjevica
	10

	Zasavski muzej Trbovlje
	24
	
	PVZ Pivka
	5



V absolutnih zneskih je vrstni red nekoliko drugačen. Največ sredstev prispeva Mestna občina Ljubljana, sledi Občina Jesenice, nato mestni občini Kranj in Velenje ter Občina Brežice. Manj kot 100.000 EUR prispevajo občine Kamnik, belokranjske občine, Pivka, Trbovlje, Ajdovščina in Mestna občina Murska Sobota za Galerijo Murska sobota. 

Lastna sredstva muzeji pridobivajo s prihodki iz izvajanja javne službe, donacijami, uspešnimi prijavami EU in drugih projektov ter tržno dejavnostjo. Poleg števila obiskovalcev in odmevnih projektov je lastni prihodek eden od najbolj realnih kazalnikov uspešnosti posameznega muzeja. Povprečno je delež lastnih sredstev ostal na ravni iz 2022 in se približuje 13 %. 

Prihodek iz EU sredstev in drugih projektov ter tržne dejavnosti močno vpliva na delež lastnega prihodka v celotnem proračunu muzeja. V letu 2023 je iz neposrednih in posrednih virov finančna sredstva EU v skupni višini 670.485 EUR, kar je približno 40 % več kot lani, črpalo 17 muzejev: Posavski muzej Brežice, Pokrajinski muzej Celje, Muzej novejše zgodovine Celje, Pokrajinski muzej Kočevje, Muzej in galerije mesta Ljubljane, Muzej narodne osvoboditve Maribor, Goriški muzej, Park vojaške zgodovine Pivka, Notranjski muzej Postojna, Rokodelski center Ribnica, Koroški pokrajinski muzej, Loški muzej, Muzej Velenje, Galerija Božidar Jakac, Galerija-muzej Lendava, Mednarodni grafični likovni center, Umetnostna galerija Maribor in Koroška galerija likovnih umetnosti. Zaposlitev iz projektnih sredstev je omogočil Posavski muzej Brežice. Najuspešnejši pri črpanju EU sredstev je bil Mednarodni grafični likovni center.

Pridobivanje sponzorskih sredstev in donacij je razmeroma redko. Večinoma gre za blagovni prispevek, denarni pa je z upadanjem števila velikih in uspešnih slovenskih podjetij vse redkejši. 16 muzejev iz lastnih sredstev zagotavlja tudi zaposlitev oz. krije razliko do polne zaposlitve: Posavski muzej Brežice, Pokrajinski muzej Celje, Muzej novejše zgodovine Celje, Mestni muzej Idrija, Gorenjski muzej, Muzej in galerije mesta Ljubljane, Pokrajinski muzej Maribor, Pomurski muzej Murska Sobota, Pomorski muzej Sergej Mašera Piran, Park vojaške zgodovine Pivka, Notranjski muzej Postojna, Pokrajinski muzej Ptuj-Ormož, Muzeji radovljiške občine, Koroški pokrajinski muzej, Loški muzej in Mednarodni grafični likovni center. 


Delež lastnih sredstev v celotnem proračunu muzeja (v %):

	PVZ Pivka
	64,3
	
	Koroški pokrajinski muzej
	9,5

	Rokodelski center  Ribnica
	43,0
	
	Zavod Znanje Postojna
	8,1

	Gornjesavski muzej Jesenice
	20,4
	
	Dolenjski muzej Novo mesto
	8,0

	Muzeji radovljiške občine 
	19,1
	
	Muzej novejše zgodovine Celje
	7,8

	Pokrajinski muzej Maribor
	18,1
	
	Medobčinski muzej Kamnik
	6,7

	Posavski muzej Brežice
	17,7
	
	Zasavski muzej Trbovlje
	6,6

	Umetnostna galerija Maribor
	17,6
	
	Muzej Velenje
	6,3

	Pokrajinski muzej Celje
	17,2
	
	Goriški muzej Nova Gorica
	5,8

	Loški muzej Škofja Loka
	16,9
	
	Obalne galerije Piran
	4,9

	Mestni muzej Idrija
	16,6
	
	Tržiški muzej 
	4,7

	Muzej in galerije mesta Ljubljane
	16,3
	
	Belokranjski muzej Metlika
	4,7

	Galerija Božidar Jakac Kostanjevica
	15,5
	
	Pokrajinski muzej Ptuj-Ormož
	4,4

	Mednarodni grafični likovni center
	13,7
	
	Gorenjski muzej Kranj
	3,8

	Tolminski muzej
	13,0
	
	Galerija muzej Lendava
	3,0

	Koroška galerija likovnih umetnosti
	11,9
	
	Galerija Murska Sobota
	1,8

	Pokrajinski muzej Kočevje
	11,5
	
	Muzej narodne osvoboditve Maribor
	1,6

	Pomurski muzej Murska Sobota
	11,4
	
	Pokrajinski muzej Koper
	1,4

	Pomorski muzej Sergej Mašera Piran
	9,8
	
	Pilonova galerija, Ajdovščina
	0,1



Tudi v tem primeru je vrstni red v absolutnih zneskih nekoliko drugačen. Največ zaslužita Muzej in galerije mesta Ljubljane in Park vojaške zgodovine Pivka, z zneski med 200.000 in 260.000 EUR sledijo Gornjesavski muzej Jesenice, Mednarodni grafični likovni center, Pokrajinski muzej Maribor, Umetnostna galerija Maribor in Galerija Božidar Jakac. 

Poslovna aktivnost pooblaščenih muzejev izkazuje velik razpon od popolne pasivnosti do evropsko primerljivih rezultatov. Ministrstvo je že pred leti opozorilo na tendenco k doseganju vsaj 10 % deleža lastnih sredstev v celotnem proračunu muzeja in minimum 5 %, ki bi ga moral dosegati vsak muzej, ne glede na območje, na katerem deluje in podporo ustanovitelja kulturnim področjem. K poslovnemu uspehu muzeja namreč prispeva tudi lokacija (turistično obiskana območja, bližina CŠOD,…), močno pa vizija razvoja posamezne občine in vključevanje v lokalno kulturno in turistično ponudbo, sposobnost povezovanja s posameznimi deležniki,…. Ob pasivnosti občine lahko posamezni muzeji razvijejo poslovno aktivnost le do določene mere. Delež 10 % lastnih sredstev presega 17 muzejev, manj kot 5 % pa 10 muzejev. 

Med pooblaščenimi muzeji je Kobariški muzej d.o.o. edini zasebni muzej, ki je pridobil pooblastilo za izvajanje državne javne službe muzejev. Muzej se ukvarja predvsem z vsebinami prve svetovne vojne, prednostno z dediščino Soške fronte. Višina sofinanciranja znaša 35.000 EUR na letni ravni. Ministrstvo muzeju zagotavlja sredstva za programske stroške izvajanja državne javne službe v okviru I. sklopa in projektni sklop, ki v letu 2023 vključuje dopolnitev stalne razstave, občasno razstavo Oskrbovalne poti – arterije soške fronte in gostovanja razstave 29 mesecev bojev ob Soči v Italiji in njeno digitalizacijo in multimedijsko predstavitev na spletni strani muzeja. Muzej pridobiva sredstva po javnem pozivu. Beleži visok obisk, finančno pa izkaze vodi razmejeno med prihodke iz javnih sredstev in tržne dejavnosti. 

Zaključek

Muzeji v letu 2023 izkazujejo stabilen trend dela z gradivom, obiska in financiranja. Vetrolomi in avgustovske katastrofalne poplave so prizadele nekaj muzejskih lokacij, največjo škodo pa je utrpela Partizanska bolnica Franja. V neugodnih razmerah so si muzeji nudili medsebojno pomoč. Vse bolj aktualni vremenski vplivi so odločevalce spodbudili k pripravi programa in zagotavljanju sredstev za gradnjo regijskih depojev na varnejših območjih in drugim ukrepom varstva muzejskega gradiva pred naravnimi nesrečami. Največji mednarodni programski poudarek na kulturnem področju je prinesla vloga Slovenije kot častne gostje Frankfurtskega knjižnega sejma, ki je omogočila tudi muzejsko predstavitev arheoloških zbirk in knjižnega opusa Alme Karlin. Vse bolj se izkazuje spreminjanje kadrovske strukture muzejev, ki se nagiba k povečanemu številu ali večjemu deležu delovnih mest za delo s publiko. 

Muzeji so leto zaključili v stabilnem trendu priljubljenosti pri publiki, delu z gradivom in financiranju ter izkazali sposobnost medsebojnega sodelovanja v dobrem in slabem. Aktualne razmere tudi muzejem postavljajo izzive pri zagotavljanju ustreznih depojskih prostorov in kadrovski strukturi. 



najbolj obiskane razstave

Nizi 1	kulturna zgodovina	etnologija	novejša zgodovina	predstavitev osebnosti	vojna	umetnost	narava	10	7	4	4	2	7	2	


2019	št. objav predmetov naspletu	5507	2023	št. objav predmetov naspletu	179549	



Število obiskovalcev

2019	celoten obisk	plačani vstopi	splet	1076747	399626	554161	2022	celoten obisk	plačani vstopi	splet	1137502	534657	1818883	2023	celoten obisk	plačani vstopi	splet	1182482	440950	3940835	



skupine obiskovalcev

2019	otroci/mladina	družine	tujci	pedagoški programi	andragoški programi	dodatni programi	202493	22954	146772	155538	66272	35220	2022	otroci/mladina	družine	tujci	pedagoški programi	andragoški programi	dodatni programi	207722	14664	135070	151463	75735	58872	2023	otroci/mladina	družine	tujci	pedagoški programi	andragoški programi	dodatni programi	174817	22234	193857	197888	74086	69747	



število zaposlenih po virih financiranja delovnih mest

Nizi 1	javna dela	projekti	lastni prihodek	proračun občin	državni proračun	28	1	30.45	154	396	


struktura zaposlenih

Nizi 1	strokovni delavci	uprava in podporni kadri	podjemne pogodbe	javna dela	študentsko delo	prostovoljci	346	222	54	36	374	71	



viri financiranja	
državni proračun	občinski proračun	lastna sredstva-javna služba	lastna sredstva - tržna dejavnost	EU sredstva	0.57999999999999996	0.3	0.08	0.02	0.02	


sredstva ministrstva	stroški dela	splošni stroški	tekoče naloge javne službe	razstavno-projektni sklop	odkupi	digitalizacija	obdelava arhivov najdišč	ostali projekti	14111553	2225371	1241651	1062395	291752	60000	49500	63125	

večji projekti, sofinancirani iz sredstev Ministrstva za kulturo

večji projekti iz sredstev ministrstva	stalne razstave	medinstitucionalne razstave	lastne občasne razstave	gostovanja	projekti	publikacije	16	18	39	3	16	5	


razstave	
nove in prenovljene stalne	medinstitucionalne	lastne občasne	gostovanja	60	165	335	210	

13

